open-index/open-wikipedia-markdown huggingface dataset:
Multikollinearitet

**Multikollinearitet** er graden av lineær sammenheng mellom  flere forklaringsvariabler i en multippel regresjonsmodell. Multikollinearitet ble først beskrevet av den norske økonomen Ragnar Frisch i 1934 i en publikasjon fra Universitetet i Oslo, ved navn *Statistical confluence analysis by means of complete regression systems*. **Kollinearitet** er den tekniske betegnelsen på tilfeller hvor det eksisterer en lineær sammenheng mellom kun to forklaringsvariabler, men multikollinearitet blir ofte brukt i alle tilfeller med korrelasjon mellom forklaringsvariablene inkludert tilfeller hvor det kun eksisterer mellom to variabler.

## Måling av multikollinearitet
Da multikollinearitet er tilstedeværelse av korrelasjon mellom variablene så er tilstedeværelsen av perfekt multikollinearitet der hvor korrelasjonen er 1 eller -1. Oftest vises dette grafisk i en korrelasjonsmatrise for å vise korrelasjoner over mange variabler. Korrelasjoner viser bare et forhold mellom to og to variabler og tar dermed ikke for seg korrelasjoner mellom en variabel og lineær kombinasjoner av flere andre variabler. Det er blitt utarbeidet en indikator for å påvise graden av multikollinearitet hvor man ikke trenger å tenke på tilstedeværelse av lineære kombinasjoner, denne indikatoren heter VIF.

### VIF
VIF er en indikator som angir grad av multikollinearitet. Indikatoren tar utgangspunkt i en multippel regresjonsmodell, estimert etter minste kvadraters metode, som omformes til å vise en forklaringsvariabel som en funksjon av alle andre forklaringsvariabler. Deretter beregnes den nye modellens determinasjonskoeffisient. VIF verdien regnes deretter ut: 

:
VIF_j = \frac{1}{1-R_j^2}

Hvor R_j er determinasjonskoeffisient til forklaringsvariabelen j som vi ønsker å teste.

En alternativ formulering av VIF verdien er TOL, toleransen, som er den inverse til VIF verdien:

:
TOL_j = \frac{1}{VIF_j} = 1-R_j^2

VIF verdien er et tall fra 1 til uendelig, mens TOL verdien er et tall mellom 0 og 1. Hva som er grensen for når det eksisterer multikollinearitet er ikke gitt og er dermed utsatt for å bli skjønnsbehandlet. En tommelfingerregel sier at en variabel har stor grad av kollinearitet med flere variabler dersom VIF er større enn 10. Av dette kan man utlede at variabelen har en stor grad av kollinearitet med andre variabler dersom {R^2} er større enn 0,9 eller TOL er mindre enn 0,1.

## Referanser
Rosensfole

***Rosensfole*** et samarbeidende musikkalbum (studioalbum) mellom norsk folkesanger Agnes Buen Garnås og virtuos saksofonist Jan Garbarek, utgitt i 1989. Albumet består av en serie norske middelalderballader som er en del av norsk folkemusikk.

## Sporliste
Alle sporene er basert på folkemelodier.

# «Innferd»
# «Rosensfole»
# «Margjit og Targjei Risvollo»
# «Maalfri mi fruve»
# «Venelite»
# «Stolt Øli»
# «Signe lita»
# «Lillebroer og Storebroer»
# «Grisilla»
# «Utferd»

## Musikere
* Agnes Buen Garnås – vokalist
* Jan Garbarek – synthesizer, tenorsaksofon, sopransaksofon, rytmeinstrumenter

## Se også
* Dans dans Olav Liljekrans, et studioalbum av det norske folkrockbandet Folque som inkluderer middelalderballader (utgitt i 1978)

## Referanser


## Eksterne lenker
*
UNFICYP

**United Nations Peacekeeping Force in Cyprus** (**UNFICYP**) er en fredsbevarende FN-styrke opprettet i 1964 av FNs sikkerhetsråd ved resolusjon 186 for å hindre strid mellom greskkyprioter og tyrkiskkyprioter på Kypros.

Etter Tyrkias invasjon og okkupasjon av Kypros i 1974 fikk UNFICYP nye oppgaver som overvåker av våpenhvilen og opprettholder av buffersonen mellom de to delene av øyen, for på den måten å hindre at Kypros-spørsmålet igjen utvikler seg til krig. 

UNFICYP hadde per 28. februar 2017 en militær styrke på 881 soldater, 69 politifolk og en internasjonal, sivil stab på 36.

Den norske generalmajoren Kristin Lund overtok den militære kommandoen 11. august 2014. UNFICYP ble dermed den første FN-styrken med dobbelt kvinnelig ledelse, da Lisa Buttenheim samtidig var spesialrepresentant for FNs generalsekretær og øverste, politiske leder for UNFICYP. Lund var styrkesjef til 29. juli 2016 og ble etterfulgt av generalmajor Mohammad Humayun Kabir fra Bangladesh.


Fil:Cyprus BufferZoneInBlue.png|UNFICYP opprettholder en buffersone mellom det nordlige og sørlige Kypros. Sonen er markert med blå farge på kartet.
Fil:Un patrouille in bufferzone.jpg|FN-bil i buffersonen UNFICYP patruljerer.


## Referanser


## Eksterne lenker
*  
* UNFICYP, United Nations, Department of Peacekeeping Operations
Ski-VM 2011 – Kombinert normalbakke/10 kilometer

**Kombinert 10 kilometer normalbakke for herrer** under Ski-VM 2011 ble holdt den 26. februar 2011 i Holmenkollen og Midtstubakken i Oslo. Tyske Eric Frenzel vant øvelsen, mens tyske Tino Edelmann og østerrikske Felix Gottwald endte på henholdsvis andre- og tredjeplass. 

Todd Lodwick fra USA var regjerende verdensmester fra Liberec i 2009, mens Jason Lamy-Chappuis fra Frankrike var regjerende olympisk mester fra Vinter-OL 2010 i Vancouver.

## Resultater
### Skihopping

### Langrenn
}|| 58 || align=left| James Lambert || align=left|  || +7:39 || || || 
|-
| || 21 || align=left| Kaarel Nurmsalu || align=left|  || +1:17 || || || 
|-
| || 40 || align=left| Pavel Churavý || align=left|  || +2:30 || || || 
|}

## Referanser
UNDOF

**United Nations Disengagement Observer Force** (**UNDOF**) er en militær observasjonsstyrke opprettet av FNs sikkerhetsråd 31. mai 1974 for å overvåke situasjonen mellom Israel og Syria på Golanhøydene. De opererer innenfor en demilitarisert buffersone. 

UNDOF ble etablert etter at situasjonen på Golanhøydene, i etterkant av Jom kippur-krigen, igjen begynte å bli spent. Mandatet ble gitt i Sikkerhetsrådets resolusjon 350,  tilbaketreknings-avtalen mellom Israel og Syria var et resultat av USAs utenriksminister Henry Kissingers skytteldiplomati mellom president Assad og statsminister Golda Meir. Styrkens mandat er siden fornyet for seks måneder av gangen.

På 1980-tallet bestod styrken av to infanteribataljoner og talte omkring 1250 mann. Per 31. august 2017 hadde UNDOF en uniformert styrke på . I tillegg kom en internasjonal og lokal sivil stab. I tilknytning til operasjonen arbeidet det internasjonale militærobservatører i UNTSO.

Borgerkrigen i Syria spredte seg til området UNDOF overvåker og i mars og mai 2013 ble filippinske FN-soldater bortført av opprørere. Kroatia trakk ut sitt bidrag i mars 2013. Østerrike begynte i juni 2013 tilbaketrekkingen av sine 377 soldater. Dette ble kompensert ved at Fiji, Irland og Nepal vedtok å bidra med soldater til UNDOF.

## Buffersonen
Buffersonen mellom Israel og Syria ble etablert på syrisk side av demarkasjonslinjen, og skulle overvåkes av UNDOF. I tillegg skulle det etableres såkalte avgrensningsområder på hver side av buffersonen.

Buffersonen er omkring 80 kilometer lang fra grensa til Libanon i nord til Jordan i sør, mellom 0,5 og 10 km bred og danner et areal på 235 km2. Sonen var avgrenset i vest av linje A (og A1) som ikke skulle krysses av israelske styrker, og linje B i øst som ikke skulle krysses av syriske. På hver side var 25 km brede avgrensningsområder hvor FN skulle overvåke partenes styrker. Sonen skulle administreres sivilt av Syria, og sivilbefolkningen fikk rett til å returnere. 

I sør fulgte buffersonen i hovedsak grensene for "Den lilla linjen", den todelte demarkasjonslinjen etter Seksdagerskrigen i 1967. I nord ble den utvidet både mot øst og vest, slik at den omfattet blant annet Quneitra som hadde vært under Israelsk kontroll.

## Referanser


## Eksterne lenker
* 
* UNDOF, United Nations, Department of Peacekeeping Operations
Liste over formennene for Den latviske sosialistiske sovjetrepublikks øverste sovjet

**Formannen for Den latviske sovjetrepublikks øverste sovjet** var leder for nasjonalforsamlingen. Formannen for Republikken Latvias øverste råd var både nasjonalforsamlingens leder og statsoverhode.

## Kilder
*https://web.archive.org/web/20090812081414/http://whp057.narod.ru/lassr.htm
StAR

***StAR*** er et musikkalbum av Jan Garbarek, Miroslav Vitous og Peter Erskine, utgitt i 1991. Det ble innspilt i januar 1991 i Rainbow Studio i Oslo under teknisk ledelse av Jan Erik Kongshaug.

## Sporliste

# «Star» (Garbarek)
# «Jumper» (Vitous)
# «Lamenting» (Vitous)
# «Anthem» (Erskine)
# «Roses For You» (Vitous)
# «Clouds In The Mountain» (Vitous)
# «Snowman» (Garbarek/Vitous/Erskine)
# «The Music Of My People» (Erskine)

## Musikere
* Jan Garbarek – tenorsaksofon, sopransaksofon
* Miroslav Vitous – bass
* Peter Erskine – slagverk
Sven Söderberg

**Sven Otto Magnus Söderberg** (født 22. mars 1849 i Lund, død 24. april 1901) var en svensk språk- og oldtidsforsker. Han var professor i nordiske språk ved Lunds universitet.

Söderberg ble student 1870, filosofie doktor og dosent i Lund 1879 samt leder for universitetets historiske museum i 1888. Han innehadde professoratet i nordiske språk 1895–97 og med halv undervisningsplikt fra høstsemestret 1897. 

Söderberg foretok utstrakte reiser til inn- og utland for arkeologiske og filologiske studier og ble titulær professor 1901. 

Hans mest kjente skrifter er *Forngutnisk ljudlära* (gradualavhandling 1879), *Några anmärkningar om u-omljudet i fornsvenskan* (1883), *Om djurornamentiken under folkvandringstiden* (1893) og *Ölands runinskrifter* (h. 1 1900; h. 2 1906, red. av Erik Brate).

Söderberg er begravet på Norra kyrkogården i Lund.

## Referanser


## Kilder
Thubten Gyatso

**Thubten Gyatso** (født februar 1876 i Takpo i Ü-Tsang, død 17. desember 1933 i Lhasa) var den 13. Dalai Lama, og var en sentral religiøs og politisk leder i Tibet fra 1895 til sin død. Han ble anerkjent som inkarnasjonen av Dalai Lama i treårsalderen, og tiltrådte lederrollen i 1895. Han gjennomførte flere reformer, både politisk og religiøst, og skal ha vært opptatt av moderne teknologi. Strid med Kina om Tibets uavhengighet var et sentralt spørsmål i hans regjeringstid.

Han er kjent blant tibetanere som «den store trettende».

## Liv og virke
Han ble født i Takpo i det sørøstre Tibet i 1876 og ble anerkjent som den trettende Dalai Lama tre år senere.Han tok over regjeringsansvaret i 1895 og dominerte deretter politikken i Tibet.  

Da Francis Younghusbands britiske ekspedisjon invaderte Tibet i 1904, flyktet han til Urga i Ytre Mongolia, noe som foranlediget den keiserlige Qingregjeringen til å avsette ham som Dalai Lama. 

Han ble imidlertid gjeninnsatt og kom tilbake til Lhasa i 1909. Men han ble nødt til å flykte til Britisk India neste år, da Qing-regjeringen forsøkte å inkorporere Tibet i det egentlige Kina med hjelp av militære styrker.

### Leder for et selvstendig Tibet
Da Qing-dynastiet falt i Xinhairevolusjonen i 1911 kunne Dalai Lama atter vende tilbake til Tibet, der han forviste gjenblevne kinesiske styrker. To år etter erklærte Tibet seg å være en selvstendig stat. Deretter var han Tibets ubestridte hersker frem til sin død. 

I 1914 inngikk han Simlakonvensjonen med Storbritannia og Kina.

Thubten Gyatso gjennomførte en rekke reformer i sin regjeringstid. Blant annet gjeninnførte han en strengere disiplin i klosterlivet og øket antallet lekmenn i klostrene, i den hensikt å redusere munkenes makt. Thubten Gyatso innførte også et nasjonalt skattesystem og etablerte også en tibetansk politistyrke. Hans forsøk på å skattlegge Panchen Lamas eiendommer for å finansiere reformpolitikken førte til at Panchen Lama flyktet til Indre Mongolia i 1923. Dessuten ble det innført lover som skulle motvirke korrupsjon blant statlige tjenestemenn. 

På grunn av sin kontakt med utlendinger ble Dalai Lama også interessert i nye oppfinnelser, og han introduserte elektrisitet, den første telefonen og den første bilen i Tibet.

Kort før sin død i 1933 advarte han i et «politisk testament» tibetanerne om at Tibet skulle kunne falle under kommunistisk styre slik som Mongolia hadde i 1924, noe som skulle kunne føre til at buddhismen ble avskaffet i Tibet.

## Litteratur
* 
* 
* Melvyn C. Goldstein, Rimpoche Gelek: *A history of modern Tibet, 1913-1951: the demise of the Lamaist state*, 1989, Univ. of California Press, Berkeley, ISBN 0-520-06140-3

## Referanser


## Se også
* Tenzin Gyatso, den 14. Dalai Lama
Tönpa Shenrap

**Tönpa Shenrap** (tibetansk: སྟོན་པ་གཤེན་རབ, wylie: *ston pa gshen rab*; eller **Shenrap Miwoche**) regnes som grunnleggeren av bønreligionen som har sin hovedutbredelse i Tibet, og har likhetstrekk med tibetansk buddhisme.

Tönpa Shenrap («læreren Shenrap») skal ha vært konge i landet Ölmo Lungring, vestenfor Tibet, i legendarisk tid. Hans sønner og hustruer skal ha spredd hans lære etter hans død. 

Det er tre klassiske tekster som skildrer hans liv: *Do-dü* (mdo 'dus), *Zermig* (gzer mig) og *Zee-jee* (gzi brjid). de to første er såkalte termatekster som ble «gjenoppdaget» av bøn-lærde på 900- og 1000-tallet, mens den tredje er fra 1300-tallet. Et utdrag fra Zermig er gjengitt på norsk i antologien *[[Tibet (bok)|Tibet]],* 2005.
Conlon Nancarrow

**Conlon Nancarrow** (født 27. oktober 1912 i Texarkana i Arkansas, død 10. august 1997) var en USA-født komponist som bodde og arbeidet i Mexico for det meste av sitt liv. Han ble en naturalisert meksikansk statsborger i 1955. 

Nancarrow er best husket for stykkene han skrev for spilling på piano. Han var en av de første komponister til å bruke musikalske instrumenter som mekaniske maskiner, noe som gjorde at de kunne spille langt over menneskelig prestasjonsevne. Han levde mesteparten av sitt liv i relativ isolasjon, og ble ikke allment kjent før på 1980-tallet. Han spilte trompet i et jazz-band i løpet av hans ungdom, før han begynte å studere musikk først i Cincinnati, Ohio og senere i Boston, Massachusetts sammen med flere andre kjente musikere som Roger Sessions, Walter Piston og Nicolas Slonimsky. Han møtte også musikeren Arnold Schönberg i løpet av denne komponistens korte opphold i Boston i 1933. 

I Boston, sluttet Nancarrow seg til kommunistpartiet i USA. Da den spanske borgerkrigen brøt ut i 1936, reiste han til Spania for å delta i Abraham Lincoln Brigade i kampene mot Francisco Franco. Da han kom tilbake til USA i 1939, fikk han vite at hans kolleger fra brigaden hadde problemer med å få sine amerikanske pass fornyet. Etter å ha tilbragt litt tid i New York City, flyttet Nancarrow til Mexico i 1940 for å unnslippe denne trakasseringen fra de amerikanske myndighetene. 

Han bare besøkte USA en gang etter det, i 1947, og han ble fullt ut en meksikansk statsborger på 1950-tallet. Da han var i San Francisco for New Music America festivalen i 1981, konsulterte han en advokat om muligheten til å returnere til hjemlandet. Han ble fortalt at han måtte undertegne en erklæring der han svor på at han hadde vært "ung og dum og ikke viste bedre" da han omfavnet kommunismen, noe han nektet å gjøre. 

Derfor fortsatte han bo i Las Águilas, Mexico by, frem til han døde i en alder av 84 år i 1997. Selv om han hadde enkelte venner blant kjente meksikanske komponister, ble han i stor grad ignorert av de fleste meksikanske musikere. Det var i Mexico at Nancarrow gjorde det musikalske arbeidet som han er mest kjent for den dag i dag. Han hadde allerede skrevet en del musikk mens han bodde i USA, men disse er ikke fullt så kjente.

Etter å ha tilbrakt mange år i det skjulte, ga Nancarrow i 1969 ut et helt album av hans arbeider ved Columbia Records. Han ble bedre kjent på 1980-tallet, og ble hyllet som en av de mest betydelige komponister av dette århundret. Komponisten György Ligeti kalte musikken hans «den største oppdagelsen siden Webern og Ives ... den beste av alle komponist som lever i dag». 

I 1982 mottok han en pris fra MacArthur Foundation som også betalte ham et stipend på 300 000 dollar over en periode på 5 år. Dette økte interessen for hans arbeider fikk ham til å skrive for mer konvensjonelle instrumenter, og han komponerte flere verker for små ensembler. I 1986 spilte han en sang på albumet Kronos Quartet som er et strykekvartett. Nancarrow døde 85 år gammel i Mexico i august 1997.

## Referanser


## Eksterne lenker
* 
*
Robert Root-Bernstein

**Robert Root-Bernstein** (født 7. august 1953) er en amerikansk vitenskapshistoriker og professor som underviser innen fysiologi ved Michigan State University. I 1981 ble han tildelt MacArthur Fellowship. Han har en doktorgrad fra Princeton University.

Root-Bernstein har blant annet skrevet bøkene *Discovering: Inventing and Solving Problems with Frontiers of Scientific Knowledge* og *Rethinking AIDS: The Tragic Cost of Premature Consensus*. Han var medlem av organisasjonen Group for the Scientific Reappraisal of the HIV-AIDS Hypothesis.

## Referanser


## Eksterne lenker
* Presentasjon, Department of Physiology, Michigan State University
UNIIMOG

**UNIIMOG**, formelt **United Nations Iran-Iraq Military Observer Group**, var en militær observasjonsstyrke opprettet av FNs sikkerhetsråd i august 1988 for å påse implementeringen av våpenhvilen mellom Iran og Irak og tilbaketrekning av militære styrker til internasjonalt anerkjente grenser. De to landene hadde i åtte år utkjempet Iran–Irak-krigen. UNIIMOG ble avviklet i februar 1991, etter at tilbaketrekningen var fullført.

På det sterkeste hadde UNIIMOG et antall på 400 offiserer. I tillegg kom en stab av internasjonale og lokale sivile. 26 land, deriblant Norge, deltok med personell. Den svenske diplomaten Jan Eliasson var personlig representant for FNs generalsekretær i forbindelse med operasjonen.

## Referanser


## Eksterne lenker
* UNIIMOG, United Nations, Department of Peacekeeping Operations
Bardo Tödröl

***Bardo Tödröl*** (også kjent i vesten som **Den tibetanske dødeboken**) er en religiøs tekst fra Tibet. Tittelen betyr «*frigjøring gjennom høring i mellomtilstanden*», og teksten er en praktisk veiledning ved dødsfall, som skal leses for eller til den døde for å «sikre at den avdøde får veiledning og hjelp til å erkjenne sin situasjon og de muligheter som byr seg, på de ulike stadiene i tilstanden mellom død og ny fødsel, til å unnslippe hele den lidelsesfylte gjenfødelsenes rundgang.» Teksten er ikke ment å leses i sin helhet, men inneholder avsnitt tilpasset den enkeltes åndelige utviklingstrinn. Tittelordet bardo betyr «mellomtilstanden», en periode på 49 dager mellom døden og ny gjenfødelse.

Idéinnholdet i teksten av indisk buddhistisk opprinnelse, men teksten er et autentisk eksempel på en selvstendig tibetansk religiøs litteratur.

Teksten ble «gjenfunnet» som termatekst på 1300-tallet av Karma Lingpa (1356-1405), og tilskrives Padmasambhāva. den skal i så fall stamme fra 700-tallet. Kværne mener imidlertid at teksten mer sannsynlig er fra 1300-tallet. 

Den første oversettelsen til et europeisk språk var ved den amerikanske teosofen Walter Evans-Wentz (1878-1965), og bidro til forvanske forståelsen av teksten. Evans-Wentz fremstilte innholdet som «et uttrykk for tidløs visdom, en visdom som kunne gjenfinnes i egyptisk religion, platonismen, gnostisismen og hinduistisk filosofi».. Tittelen «dødeboken» er en misvisende sammenligning med Den egyptiske dødeboken. En annen del av tekstens resepsjonshistorie i vesten er boken *The Psychedelic Experience: A Manual Based on the Tibetan Book of the Dead* fra 1964, skrevet av Timothy Leary med flere. Denne boken skal igjen ha inspirert John Lennon til å skrive sangen «Tomorrow Never Knows», som ble innspilt på The Beatles' LP *[[Revolver (album)|Revolver]]* i 1966. 

## Referanser


## Bibliografi
* *Den tibetanske dødeboken*. Innledning ved Per Kværne ; oversatt fra tibetansk av Henrik Mathisen. Gyldendal, 2000. (Ad fontes). ISBN 82-05-27105-4
* Utdrag gjengis i antologien *[[Tibet (bok)|Tibet]]*, 2005.
Jacob Jenssøn Nordmand

**Jacob Jenssøn Nordmand**, (født 1614 eller 1616, antageligvis i Båhuslen; død 1695), var en rustmester og kunstdreier som virket ved hoffet i København. 

## Historie
### Tidlig liv
Jacob Jenssøn Nordmand ble antageligvis født i det da norske Båhuslen, men kildene er uenige om hans fødselsår; enten ble han født i 1616 eller 1614.
I 1630 ble Jacob matros i den dansk-norske flåten.

### I Nederland og nederlandsk tjeneste
Jacob Jenssøn gikk i smedlære i Holland i Nederlandene etter en kort karriere i den dansk-norske flåten. Det var her han ifølge sin egen selvbiografi skal ha blitt interessert i militærtjeneste og soldatliv; han forteller at skyldtes at «*de militariske titt och ofte lod deris Vaaben och Verje hos os udpuse oc staffere*» i smien han gikk i lære hos. Etter å ha tjent som lanseknekt i Flandern i ett års tid, forteller han at han ble lokket av Det vestindiske kompanis løfte om betaling av penger og sølv, og Jenssøn lot seg verve i 1634. Han tjente under en major Mandsfeld, og var i «mange treffninger med baade til Land och Vand» i Brasil, i kompaniets tjeneste.

### Hjemkomst til Norge
Etter tjeneste under Nederland vendte han omsider hjem til Norge. Her tjenestegjorde Jenssøn som konstabel på Akershus, og som rustmester i krigen mot Sverige. 

Han slo seg så opp som kunstdreier, og ble snart kjent for kongeparet.

### Kongelig ladmager
I 1648 kom Frederik III og Sophie Amalie til Christiania for å bli hyllet, og da lyktes det Jacob å få overrakt dronningen et av sine arbeider. Det ble så godt mottatt at han ble kalt til Danmark og fikk ansettelse ved hoffet som *kongelig ladmager* (dreier). 1657 ble han rustmester ved Tøjhuset med 200 riksdaler årlig i lønn. I 1660-årene gjorde han tjeneste ved Kunstkammeret. 

Han underviste flere medlemmer av kongefamilien deriblant Frederik III, Sophie Amalie, Christian V, Charlotte Amalie og kronprins Frederik (IV). Hovedverket i hans produksjon er en modell av fregatten «Norske løve» utført i elfenben og sølv. 

Han døde i 1695 og etterlot sin annen hustru Maren Pedersdatter Vallund og to små barn i kummerlige forhold. Han ble begravet i Smørum kirke, ca. 20 km nordvest for København. 

## Referanser


## Litteratur
* Stylegar, Frans-Arne Hedlund: *Nieuw Amsterdam – Nordmenn i det hollandske Amerika 1624–1674*. Commentum (2016) 

## Eksterne lenker
* Jakob Jensen Nordmand hos Weilbachs kunstnerleksikon 
* Jacob Jensen Nordmand i Dansk biografisk Lexikon
* Jacob Jensen Nordmand i De Danske Kongers Kronologiske Samling
Ronald Jensen

**Ronald Jensen** (født 1946) fra Sandnes i Sør-Varanger er en norsk tidligere skihopper som representerte IL i BUL. Han deltok i den tysk-østerrikske hoppuka i 1966/67 og 1967/68, og ble nummer 11 sammenlagt begge gangene. Hans beste plassering i enkeltrenn i Hoppuka var 4. plass i Bischofshofen 8. januar 1967.

Jensen ble nummer 15 i normalbakken i VM i Oslo i 1966. Han ble nummer 3 i hopprennet i Svenska Skidspelen i Falun i 1967. Han tok bronsemedalje i NM i stor bakke på Voss i 1967 og i stor bakke i Meldal i 1970.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidspelen: Pristagare i Svenska Skidspelen 
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6 (s. 335-336)

## Eksterne lenker
* 
*Adam Kwiecińskis hoppdatabase: Ronald Jensen
Volvo B10BLE

**Volvo B10BLE** er en type busschassis produsert av det svenske selskapet Volvo fra 1992 til 2004. Etter 2001 ble det kun levert med gassmotor.

Det hadde to dieselmotoralternativer: 9,6 diesel med 245 hk og 9,6 diesel med 286 hk.

## Eksterne lenker
*
UNAVEM II

**UNAVEM II**, formelt **United Nations Angola Verification Mission II**, var en fredsbevarende FN-styrke opprettet av FN i mai 1991 for å påse etterlevelse av fredsavtalen mellom Angolas regjering og União Nacional para a Independência Total de Angola (UNITA), herunder overholdelse av våpenhvile mellom partene, samt observasjon og verifikasjon av valg. UNAVEM II ble avviklet i februar 1995.

På det meste hadde UNAVEM II militærobservatører og 126 politifolk. Operasjonen var støttet av en sivil flyavdeling og hadde også en sanitetsenhet. Til valgobservasjon hadde operasjonen 400 internasjonale valgobservatører i aktivitet. 26 land deltok i UNAVEM II, deriblant Norge.

## Se også
*UNAVEM I
*UNAVEM III

## Referanser


## Eksterne lenker
* UNAVEM II, United Nations, Department of Peacekeeping Operations
Fjøsanger hovedgård

**Fjøsanger hovedgård, Store Fjøsanger** eller **Langegården** er en tidligere lystgård som ligger i Straumevegen 17a i Fana bydel i Bergen. 

## Historie
Det har vært gårdsdrift på Fjøsanger siden folkevandringstiden. I middelalderen tilhørte gården Apostelkirken i Bergen, og fra reformasjonen var den krongods frem til 1656. I 1606 ble gården bygslet til rådmann og fogd Strange Jørgensen som var født i Fåborg i 1539, hadde tjent under kansler Niels Kaas og fikk eiendommen på livstid som futegård av kongen. Hans svigersønn Mauritz Bosted bodde der til sin død i 1640, og hans enke til 1649. Generaltollforvalter Herman Johanson Garmann bygslet den fra 1650 og ble eier i 1656.

## Jon Mariager
I 1760 ble gården skjøtet over til to dattersønner av Garmann, Jens og Jon Mariager. Jens overdro sin del av eiendommen til Jon i 1766. Han interesserte seg i driften av gården og fikk bygget nytt herskapshus. Jon Mariager bygget også en vei fra Solheimsviken til Fjøsanger. Trolig på grunn av økonomiske problemer måtte Jon Mariager selge gården til sin svoger, kjøpmann Danckert Krohn i 1774.

## Danckert Krohns lystgård
Danckert Krohn var svært glad i lystgården og tilbrakte mye tid her, både sommer og vinter. Trær ble plantet, og hage etablert. I 1785 bygget han nytt hovedhus eller ombygget det eksisterende.

## Paul Meyer Smits lystgård i empire
Fjøsanger ble i 1810 solgt på auksjon til kjøpmann Paul Meyer Smit. Hovedbygningen ble ombygd i 1810, trolig påbygget med en etasje og stilmessig ombygget til empire. Smit brukte stedet flittig fram til sin død i 1842.

Hovedbygningen måler 15 &times; 9,8 m. Et prospekt av Johan F. L. Dreier fra 1812 viser bygningen mer barokkpreget med mansardtak og kobbhus. Bygningen har i dag valmtak.

## Langegården
I 1844 kjøpte skipsfører Johan Kristofer Lange eiendommen som i 1870 ble overtatt av hans sønn, Johan Caspar Lange. Han var barnløs og testamenterte hele sin formue til en stiftelse og et fond han opprettet i 1919. *Johan Lange's og søskendes Legat* fikk utmarken for å skape et vakkert uteområde, mens stiftelsen *Johan Langes Minde* fikk resten av eiendommen for å drifte et hjem for aktverdige eldre personer fra Bergen og omegn. 

Gårdsanlegget ble fredet i 1924, forvaltes som en stiftelse og drives som besøksgård. I 1958 ble det reist et aldershjem like sør for hovedhuset som fungerte som bolig fram til 1975. I dag er det kunstgalleri 1. etasje, mens 2. etasje blir leid ut som møte- og selskapslokale. Gårdbruket blir fremdeles driftet som en besøksgård med undervisning og ulike arrangementer.

## Referanser


## Litteratur
* Trumpy, Bjørn: *Bergenske lyststeder*, Bergen 1977, s. 14-15.
* Schnitler C.W.: Norske Haver Bd I., s. 200. 
* Hjellestad, Hermod: Fana Bd II. Bergen 1933. s. 185-193. 
* Rogstad, Inger H.: Gammel hageskulptur i Bergen.

## Eksterne lenker
* Langegården 
* Galleriet
* Bergen byleksikon på nett, om Fjøsanger
*
UNAVEM I

**UNAVEM I**, formelt **United Nations Angola Verification Mission I**, var en fredsbevarende FN-styrke opprettet av FN 20. desember 1988 for å påse tilbaketrekning og hjemsendelse av cubanske tropper fra Angola. Cuba hadde intervenert på regjeringens side i borgerkrigen i Angola. Etter at cubanske tropper var ute av landet, ble operasjonen avsluttet i mai 1991. 

På det meste hadde UNAVEM I 70 militærobservatører. I tillegg kom internasjonale og lokale sivile. 10 land bidro til UNAVEM I, deriblant Norge.

## Se også
*UNAVEM II
*UNAVEM III

## Referanser


## Eksterne lenker
* UNAVEM I, United Nations, Department of Peacekeeping Operations
Cruuska palasset

**Cruuska palasset** (**Cruuska palatset** også *Cruusiska palatset* eller *huset*) var en bygning som lå på Riddarholmen i Stockholm. Den var oppført av riksråd Karl Bonde som hadde fått tomten av dronning Christinas formynderregjering i 1635.

Bonde fikk oppført et palass som mot nord grenset opp mot Wrangels palass. Palasset gikk i arv til fru Elsa Cruus og ble kjent som Cruuska huset.

Kammarrätten flyttet inn i huset i 1756, huset tilhørte da kronen. Huset ble ødelagt av brann under Riddarholmsbrannen i 1802 og ble erstattet av det nåværende Kammarrättens hus i nyklassisistisk stil. 

## Eksterne lenker
* Kammarrättens hus, Riddarholmen
Saint-Laurent-du-Var

**Saint-Laurent-du-Var** er en kommune i departementet Alpes-Maritimes i regionen Provence-Alpes-Côte d'Azur sørøst i Frankrike.

## Historie
Byen ble grunnlagt i det 11. århundre da et hospits ble anlagt under beskyttelse av Laurentius av Roma. Hovedaktiviteten var å hjelpe reisende å krysse elva Var.

## Geografi
Saint-Laurent-du-Var er den nest største forstaden til Nice, etter Cagnes-sur-Mer. Den ligger vest for Nice, på motsatt side av elva Var.

## Referanser


## Eksterne lenker
* 
* Kommunedata INSEE
UNAVEM III

**UNAVEM III**, formelt **United Nations Angola Verification Mission III**, var en fredsbevarende FN-styrke opprettet av FN i februar 1995 for å bidra til iverksettelsen av fredsavtalene mellom Angolas regjering og União Nacional para a Independência Total de Angola (UNITA), den siste av disse, Lusaka-protokollen, ble undertegnet 20. november 1994. Operasjonen var i virksomhet til 30. juni 1997.

På det meste hadde UNAVEM III en styrke på  soldater, derav 283 militærobservatører og en politistyrke på 288. 31 land deltok i UNAVEM III, deriblant Norge.

## Se også
*UNAVEM I
*UNAVEM II

## Referanser


## Eksterne lenker
* UNAVEM III, United Nations, Department of Peacekeeping Operations
Wahlalternative Soziales Berlin

**Wahlalternative Soziales Berlin** (WAS-B) er et småparti i Berlin. Det er den lokale etterfølger av Arbeit & soziale Gerechtigkeit – Die Wahlalternative. Moderpartiet fusjonerte i 2007 med Die Linke.

## Referanser
Slottskirken (Varberg)

**Varberg slottskirke** var en kirke i festningsanlegget Varberg slott, i byen Varberg i Halland.

Kirken har trolig blitt til på slutten av 1500-tallet. Den første omtale av den ses i forbindelse med lensmann Anders Kjeldsen Bings død i 1589. Det var muligvis Bing som i sin embetsperiode fra 1572–89, hadde tatt initiativet til innredning av kirken.

Den var oppført i gråsten med temmelig tykke murer, med tegl innvendig omkring vinduer, øvre gavler og på gulvet. Taket besto av bjelker og planker med stolper under, og det fantes etasjer både over og under. Kirkens inngang var gjennom våpenhuset, og det var tre vinduer ut mot borggården og et oppe på den vestlige side ut mot volden.

I tårnet fantes et tårnurverk og det var i 1610 to ringeklokker.

## Inventar
Det meste av inventaret ble overført til Københavns slott da svenskene i 1645 overtok festningen. Deriblant var: **'

Det er blitt foreslått at denne kalk er identisk med en som i dag befinner seg i [[Nationalmuseet]] i København (inv 18172). Kalken er datert 1533 og stammer fra [[Antvorskov kloster]]. Annet inventar som ble medbrakt var en messehagl og messeskjorte, et par messinglysestaker hvorav ''den ene war i sönder'' samt et blått antependium av silke med gullfrynser på den ene side.

I alteroppsatsen sås øverst [[Danmarks riksvåpen|det danske riksvåpen]] samt [[Christian IV av Danmark og Norge|Christian IV]]s valgspråk ''Regna firmat pietas''. Maleriet i midten forestilte nattverdenens innstiftning og var utført av Jens Søffrensenn i [[Helsingør]],  og i feltet under denne fantes en innskrift med ''Fader Vår'' på dansk. Alteret hadde sin plass ved kirkens østre gavl, nær oppgangen til tårnet.

Prekestolen ble liksom alteret, bestilt av lensherren Mogens Gyldenstierne d.y. og utført av Sven Snekker (Suend Snedicher) som også hadde bygget alteret. Søffrensenn som på dette tidspunkt bodde i Varberg, malte og forgylte den. Det var bibelmotiv, det danske riksvåpen samt forskjellige provinsvåpen i to etasjer. Ved den øverste kant kunne leses bibelordet: **'

Lignende bibelsitat har funnets på lydhimmelen over prekestolen.

Slottskirken eksisterte til 1830 da festningen ble nedlagt som militært forsvarsverk. I dag huser den Varberg museum. Rommet ble satt i stand i 1925, og fikk dermed imiterte kryssvelv i tre og ble utstillingslokale for kirkelige anliggender fra det nordlige Halland.

## Litteratur
* Bennet, R. og Forsström. M: *Kyrkorna i Varberg*, Almqvist & Wiksell, Stockholm, 1980
* Bartoldsson, Agneta: *Varberg slott och fästning, och samtida försvarsverk*, Varberg Museum årbok, 1995

## Eksterne lenker
* Länsmuseet Varbergs hjemmeside
Ski-VM 2011 – Kombinert normalbakke/4 × 5 km stafett

**Kombinert lag normalbakke og 4x5 kilometer langrenn for herrer** under Ski-VM 2011 vil bli holdt den 28. februar 2011 i Holmenkollen og Midtstubakken i Oslo. Regjerende verdensmestere fra Liberec 2009 er Japan. Dette er første året det kåres verdensmestere i lag med både normal- og storbakke som utgangspunkt før 4x5 kilometer langrenn.

## Resultater
### Skihopping

### Langrenn
Bezirk

**Bezirk** er en betegnelse på regionale forvaltningsnivåer på nivået mellom delstat og fylke (Kreis) i Tyskland og Østerrike:

*Bezirk (Bayern) – delstaten Bayerns 7 distrikter.
*Bezirk (Berlin) – delstaten Berlins 12 bydeler.
*Bezirk (Hamburg) - delstaten Hamburgs 7 bydeler.
*Bezirk (DDR) – staten DDRs i alt 14 regioner 1952-1990.
*Direktionsbezirk – delstaten Sachsens distrikter 1991–2012.
*Regierungsbezirk – fire tyske delstaters administrative distrikter (fylker).
Marina Tsvetajeva

**Marina Ivanovna Tsvetajeva** (født i 1892 i Moskva, død 31. august 1941) var en russisk/sovjetisk poet. Hennes arbeider regnes blant noen av de største og mest kjente innen russisk litteratur gjennom det tjuende århundre. 

Hun skrev om den russiske revolusjonen i 1917 og hungersnøden i Sovjetunionen 1932-1933. Som en anti-bolsjevikisk tilhenger av den vestlige imperialismen, ble Tsvetajeva sendt i eksil i utlandet i 1922. Hun bodde sammen med sin familie i økende fattigdom i storbyer som Paris, Berlin og Praha før hun returnerte til Moskva i 1939. Utstøtt og mistenkt ble Tsvetajevas isolasjon forverret. 

Både ektemannen Sergej Efron og deres datter Ariadna Efron (Alja) ble arrestert for spionasje til fordel for vestlige land i 1941. Datteren Alja satt over åtte år i fengsel og hennes ektemann ble henrettet. Uten hjelp og støtte og i dyp isolasjon, begikk Tsvetajeva selvmord i 1941. Som en lyrisk poet, ble hennes lidenskapelige og dristige språklig eksperimentering lagt merke til.

Mens de bodde i Praha i Tsjekkoslovakia begynte Tsvetajeva en lidenskapelig affære med Konstantin Boleslavovitsj Rodzevitsj, en tidligere militæroffiser. Hennes brudd med Rodzevitsj i 1923 ble nesten helt sikkert inspirasjon for henne dikt "Fjelldiktet". På omtrent samme tid, startet Tsvetajeva en omfattende korrespondanse med dikteren Rainer Maria Rilke og forfatteren Boris Pasternak. Tsvetajeva og Pasternak møtte hverandre nesten ikke på tjue år, men i en tid var de forelsket, og de beholdt et intimt vennskap før Tsvetajeva flyttet tilbake i Sovjetunionen.

I 1925 bosatte familien seg i Paris, hvor de kom til å bo de neste 14 årene. Omtrent på denne tiden fikk Tsvetajeva tuberkulose. Tsvetajeva fikk et lite stipend fra den tsjekkoslovakiske regjeringen, som ga økonomisk støtte til kunstnere og forfattere som bodde i Tsjekkoslovakia. Hun skrev mer og mer prosa fordi hun fikk mer penger for det, enn for sin poesi.

Hennes dikt og kritiske prosa fra denne tiden, inkludert hennes selvbiografiske prosaverker som ble utgitt i andre halvdel av 1930-tallet er av varig litterær betydning. Samtidig som de bodde i Frankrike utviklet Tsvetajevas ektemann sovjetiske sympatier og fikk hjemlengsel til Sovjetunionen. Han var redd på grunn av sin fortid som soldat i Den hvite armé.

Til slutt, enten av idealisme eller for å samle aksept fra kommunistene, begynte han å spionere for NKVD, forløperen til KGB. Datteren Alja delte hans synspunkter, og i økende grad vendte hun seg mot sin mor. 

I 1937 kom hun tilbake til Sovjetunionen. Senere samme år, returnerte også Efron til hjemlandet. Det franske politiet hadde implisert ham i mordet på den tidligere sovjetiske avhopperen Ignaty Reyss i september 1937, som skjedde på en landevei i nærheten av Lausanne i Sveits. Etter Efrons flukt, ble Tsvetajeva avhørt av det lokale politiet, men hun virket forvirret av deres spørsmål, og endte med å lese dem noen franske oversettelser av diktningen sin. Politiet konkluderte med at hun var sinnssyk og at hun ikke visste noe om mordet. Senere det ble kjent at Efron muligens også hadde tatt del i mordet på andre «fiender av Sovjet».

## Referanser


## Eksterne lenker
*
Bezirk (DDR)

En **Bezirk** var en regional forvaltningenhet i Øst-Tyskland (DDR), som eksisterte fra og med opphøret av landene i juli 1952, til og med forvaltningsreformen ved Tysklands samling i juli 1990. I den østtyske staten utgjorde *Bezirke* et forvaltningsnivå over fylkes-nivået, og tilsvarte dagens Regierungsbezirk i det samlede Tyskland. To av de østlige delstatene valgte å videreføre Bezirk-nivået etter samlingen; Sachsen-Anhalt fra 1990 til 2004, og Sachsen fra 1991 til dags dato. Utfra folketall, areal og oppgaver var de østtyske Bezirke sammenliknbare med de vesttyske Regierungsbezirke.

De østtyske regionene var inndelt i landkretser (fylker) og bykretser (kretsfrie byer), benevnt henholdsvis «Landkreise» og «Stadtkreise».

Øst-Berlin stod i en særstilling, fram til 1949 var den en direkte sovjetisk okkupasjonssone, og til 1961 sto hovedstaden direkte under sentralregjeringen. I mellomtiden ble derimot Øst-Berlins status gradvis endret i retning av Bezirk-ordningen. Endelig ble Øst-Berlin i 1961 likestilt med Bezirkene ellers.

## Bezirke i Øst-Tyskland
Fra nord til sør bestod DDR av følgende Bezirke:

### Befolkningsutvikling
Folketallet i de østtyske Bezirke utviklet seg slik i perioden fra 1962 til 1988:

## Referanser


## Eksterne lenker
* ''Gesetz über die weitere Demokratisierung des Aufbaus und der Arbeitsweise der staatlichen Organe in den Ländern der Deutschen Demokratischen Republik. Vom 23. Juli 1952.''
UNTAG

**UNTAG**, formelt **United Nations Transition Assistance Group** og på norsk også kalt **FNs overgangsmyndighet i Namibia**, var en fredsbevarende FN-styrke opprettet i april 1989 av FN for å bistå i forberedelsen til Namibias uavhengighet. Operasjonen ble avsluttet da Namibia ble selvstendig 21. mars 1990.

UNTAG hadde i oppdrag å hjelpe FNs spesialrepresentant Martti Ahtisaari i iverksettelsen av uavhengighetsplanen for Namibia, blant annet gjennom å påse overholdelse av våpenhvilen mellom sørafrikanske styrker og SWAPO, demobilisering av væpnede grupper og Sør-Afrikas tilbaketrekning, samt avholdelse av valg. 

På det sterkeste talte UNTAG  soldater,  politifolk og en sivil stab på nesten  internasjonalt og lokalt ansatte. I tillegg kom omkring  valgobservatører. Norge var blant landene som bidro med personell til operasjonen. Det var første gang norske politifolk deltok i en FN-operasjon.

## Referanser


## Eksterne lenker
* 
* UNTAG, United Nations, Department of Peacekeeping Operations
Katarina Sunesdatter

**Katarina Sunesdatter** (1215–1252) var dronning av Sverige, gift med Erik Eriksson den lespete og halte.

## Biografi
Katarina var datter av Sune Folkesson og Helena Sverkersdatter (datter av kong Sverker den yngre). I 1244 giftet hun seg med kong Erik, men de fikk ingen barn. 

Som de fleste samtidige, rike kvinner, interesserte Katarina seg også sterkt for kristendommen og hun donerte mange penger til klostre og kirker. Da kong Erik døde i 1250, dro den unge enke seg tilbake til cistercienserordenens nonnekloster Gudhjem i Västergötland. Hertil testamenterte hun hele sin formue i penger, mark og løsøre. Hun eide byen Söderköping og deler av Nyköping, og hun hadde gods i Västergötland, Småland, Sörmland og på Sjælland. 

To år etter sin mann, døde hun i klosteret. Hun fikk en gravkiste, en tumba, av finkornet sandsten, inspireret av franske kongelige graver. På lokket ligger en bekronet skulptur som forestiller dronningen ventende på den ytterste dagen. Kisten finnes i dag på Historiska museet i Stockholm, og i Gudhems ruiners vestparti kan man se en støpt kopi fra 1964. Det finnes også en kopi i klostermuseet sammen med dronningens testamente med alle segl. 

## Referanser


## Litteratur
* Lindqvist, Herman: *Historien om alla Sveriges drottningar. Från myt och helgon til drottning i tiden*, Norstedts, 2006

## Eksterne lenker
* Katarina Sunesdotter på gudhem.se 
* Gudhem på wadbring.com
ONUCA

**ONUCA**, formelt **United Nations Observer Group in Central America** eller **Grupo de Observadores de las Naciones Unidas en Centroamérica**, var en militær observasjonsstyrke opprettet i november 1989 av FN for å påse at landene i Mellom-Amerika respekterte sine forpliktelser til å avslutte den bistand de hadde ytt til opprørsbevegelser i nabolandene og til å la være å tillate sine territorier benyttet til angrep på andre stater. Operasjonen foregikk i Costa Rica, El Salvador, Guatemala, Honduras og Nicaragua. I Nicaragua overvåket ONUCA  også demobilisering av opprørsgrupper. Operasjonen ble avsluttet i januar 1992. På det sterkeste hadde ONUCA  militærobservatører og annet militært personell.

## Referanser


## Eksterne lenker
* ONUCA, United Nations, Department of Peacekeeping Operations
Wolfgang Stöhr

**Wolfgang Stöhr** (født 26. august 1946 i Falkenstein) er en tysk tidligere skihopper som konkurrerte for Øst-Tyskland. Han representerte SC Dynamo Klingenthal.

Han deltok i den tysk-østerrikske hoppuka mellom 1966 og 1971, med 7.-plass i 1967/68 som beste sammenlagtplassering. Hans beste plassering i enkeltrenn i Hoppuka var 8.-plass i Innsbruck 6. januar 1968. I OL i Grenoble (Autrans / Saint-Nizier) i 1968 ble han nummer 7 i storbakken og nummer 20 i normalbakken.

Stöhr ble nummer 2 i hopprennet i Svenska Skidspelen i Örnsköldsvik i 1966.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Wolfgang Stöhr  (besøkt 27. februar 2011)
* Svenska Skidspelen: Pristagare i Svenska Skidspelen 

## Eksterne lenker
*
Shivaisme

**Shivaisme** (sanskrit: शैव पंथ; *Śaiva paṁtha*) er den eldste av de tre hovedretningene innenfor hinduismen; de andre er vaishnavisme og shaktisme. 

Shivaismens tilhengere kalles *shaivaer* og også *saivaer* eller *saivitter*, og regner Shiva for å være den øverste guddommen, og de tror at Shiva er alt og i alt; skaperen, opprettholderen, ødeleggeren, opplyseren og skjuleren av alt som er. 

Shivaisme har hovedsakelig spredt seg rundt i India og i Nepal og Sri Lanka, men har også blitt praktisert i deler av Sørøst-Asia, spesielt Malaysia, Singapore og Indonesia. Viktige shaivistiske retninger inkluderer pashupatashivaisme, kashmirshivaisme, shaiva siddhanta, sidda siddhanta, lingayatisme og shiva advaita. Disse kan deles inn i puraniske og ikke-puraniske retninger. 

## Se også
*Shvetasvatara upanishad

## Referanser
Niederbayern

**Niederbayern** er både et Bezirk og et Regierungsbezirk i den tyske delstaten Bayern. 

Niederbayern ligger helt øst Bayern, og grenser mot nord til Oberpfalz, mot nordøst til Böhmen, i sørøst til Oberösterreich (Innviertel) og mot sørvest til Oberbayern. Navnet *Niederbayern* dukker opp første gang i 1255 ved den bayeriske landdelingen. Opprinnelig var Niederbayern vesentlig større og omfattet også Chiemgau og området ved Bad Reichenhall.

Administrasjonsby for både bezirk og regierungsbezirk er Landshut. 

## Inndeling
Regierungsbezirk Niederbayern omfatter tre Kreisfrie byer og ni landkreise:

### Kreisfrie byer
* Landshut
* Passau
* Straubing

### Landkreise
* Landkreis Deggendorf
* Landkreis Dingolfing-Landau
* Landkreis Freyung-Grafenau
* Landkreis Kelheim
* Landkreis Landshut
* Landkreis Passau
* Landkreis Regen
* Landkreis Rottal-Inn
* Landkreis Straubing-Bogen

### Andre større byer

## Eksterne lenker
* 
* Regierung von Niederbayern
Oberbayern

**Oberbayern** er både et Bezirk og et Regierungsbezirk i den tyske delstaten Bayern.

Oberbayern ligger i den sørøstlige del av Bayern, og grenser mot syd og øst til Østerrike, i nordøst til Niederbayern og Oberpfalz, i nordvest til Mittelfranken og i vest til Schwaben. Administrasjonsby for både bezirk og regierungsbezirk er München.

Grensene til sen administrative enheten Oberbayern har blitt endret flere ganger gjennom århundrene, og de har ikke bakgrunn i hverken stamme- eller språkgrenser. Begrepet *Oberbayern* ble brukt første gang i 1255 ved den bayeriske landdelingen.

Oberbayern er etter Hamburg den regionen med den nest høyeste bruttonasjonalprodukt pr. innbygger. De største byene i Oberbayern er München, Ingolstadt, Rosenheim og Freising.

## Inndeling
Regierungsbezirk Oberbayern omfatter tre Kreisfrie byer og 20 landkreise:

### Kreisfrie byer
* München
* Ingolstadt
* Rosenheim

### Landkreise

## Referanser


## Eksterne lenker
*
Spettkaka

**Spettkaka** eller **spiddekauga** på skånsk er en kake fra Skåne laget av friske egg, potetmel og sukker. Kaken er tørr, og serveres med is, krem og friske bær. Opprinnelsen kan spores til 1500-tallets Tyskland. 

Kaken er anerkjent som regional spesialitet av EU, hvilket vil si at kaken kun kan tilvirkes i Skåne. 

## Referanser


## Eksterne lenker
*
Hackesche Höfe

**Hackesche Höfe** er et kompleks av 8 sammenhengende bakgårder, i Spandauer Vorstadt ved Hackescher Markt i bydelen Mitte i Berlin, Tyskland. Ialt strekker gårdene seg over et areal på  m². 

Området ved Hackesche Höfe er blitt et meget populært område i Berlin med en rekke små butikker, restauranter og gallerier. Det ble anlagt i 1906 og er utført i jugendstil. Siden 1977 har området vært fredet, og i 1997 ble en omfattende renovering av området avsluttet.

## Se også
* Hackescher Markt

## Eksterne lenker
* 
* Hackeschen Höfes hjemmeside
Bror Östman

**Bror Gunnar Östman** (født 10. oktober 1928 i Själevad, død 23. april 1992 i Örnsköldsvik) var en svensk skihopper som representerte IF Friska Viljor. Han tok bronsemedalje i VM i Falun i 1954. I VM i Lahtis i 1958 ble han nummer 24. Han var med i OL i Oslo i 1952 og Cortina d'Ampezzo i 1956, der han ble nummer 32 og 14.

Östman ble svensk mester fire ganger – i 1951, 1953, 1955 og 1956. Han vant hopprennet i Svenska Skidspelen i Skellefteå i 1957.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Bror Östman  (besøkt 27. februar 2011)
* Svenska Skidförbundet: Backe/nordisk kombination (svenske mestere, besøkt 27. februar 2011)
* Svenska Skidspelen: Pristagare i Svenska Skidspelen 
* Sveriges Olympiska Komitté: Bror Östman (besøkt 27. februar 2011)

## Eksterne lenker
*
Ski-VM 2011 – 30 kilometer jaktstart menn

**30 kilometer jaktstart for herrer** under Ski-VM 2011 ble holdt den 27. februar 2011 i Holmenkollen i Oslo. Norske Petter Northug vant øvelsen, mens russiske Maksim Vylegzjanin og Ilja Tsjernousov endte på henholdsvis andre- og tredjeplass.

Petter Northug var regjerende verdensmester fra Liberec i 2009, mens Marcus Hellner fra Sverige var regjerende olympisk mester fra Vinter-OL 2010 i Vancouver.

Det var til slutt Petter Northug som avgjorde 30 kilometeren på oppløpet foran 70 000 tilskuere. Russeren Maksim Vylegzjanin tok sølvmedaljen 0,7 sekunder bak. Marcus Hellner lå lenge an til medaljeplass, men fikk det tungt mot slutten og ble passert av blant andre Ilja Tsjernousov som tok bronsen.

Forrige gang øvelsen ble avholdt i ski-VM var i Liberec

Neste gang øvelsen ble avholdt i ski-VM var i Val di Fiemme

## Resultater
}|| 65 || align=left| Rok Trsan || align=left|  || ||
|-
| || 67 || align=left| Kaspar Kokk || align=left|  || ||
|-
| || 84 || align=left| Bernardo Baena || align=left|  || ||
|}

## Referanser